
 DR 30.11.2011 

 
68 

Dato’ Seri Mohamed Nazri Abdul Aziz: Skop projek-projeknya bukan hanya 
di Kuala Lumpur... 

Timbalan Yang di-Pertua [Datuk Ronald Kiandee]: Yang Berhormat tidak 
bagi jalan Yang Berhormat. 

Dato’ Seri Mohamed Nazri Abdul Aziz: Dan bandar-bandar besar malahan 
kawasan luar bandar. Jadi buat permulaan perbadanan akan menumpukan kepada 
projek-projek di bandar-bandar berikutan perubahan demografi yang ketara di mana 
peningkatan penduduk di kawasan bandar pada tahun 2010 telah meningkat kepada 70 
peratus berbanding hanya 30 peratus yang tinggal di kawasan luar bandar. Namun 
begitu jika di masa hadapan keperluan perumahan di luar bandar didapati meningkat, 
perbadanan akan turut membangunkan projek-projek PR1MA di kawasan tersebut.  

Tuan Yang di-Pertua, Yang Berhormat Ledang juga bertanya bagaimanakah 
PR1MA akan bekerjasama dengan pemaju-pemaju swasta dan juga bagaimanakah 
PR1MA mengkoordinasi penglibatan pihak swasta dalam PR1MA. 

■1610 

PR1MA akan bekerjasama dengan pemaju-pemaju swasta berdasarkan garis 
panduan yang ditetapkan oleh PR1MA. Pembangunan tersebut akan ditadbir oleh 
standard-standard PR1MA. Cadangan daripada pemaju swasta mestilah berdasarkan 
konsep value for money. Pemaju swasta akan tertakluk kepada standard seperti 
penetapan spesifikasi minimum bagi pembangunan. Namun begitu, adalah penting 
untuk PR1MA turut membangunkan projek PR1MA di peringkat awal bagi memenuhi 
keperluan kritikal perumahan golongan berpendapatan sederhana.   

Yang Berhormat Arau bertanya bolehkah PR1MA mengambil tindakan 
terhadap syarikat-syarikat yang tidak menjalankan tugasnya, dan gagal memenuhi 
permintaan pembeli. Syarikat-syarikat yang ingin terlibat dalam pembangunan PR1MA 
perlu mendapat kelulusan perbadanan dan adalah tertakluk kepada peraturan dan 
kaedah-kaedah berkaitan PR1MA yang akan ditetapkan oleh Yang Berhormat Menteri 
dan juga perbadanan seperti yang dibenarkan di bawah fasal 77, dan 78.   

Tuan Er Teck Hwa [Bakri]: [Bangun] 

Dato’ Seri Mohamed Nazri Abdul Aziz: Oleh itu selain daripada tindakan-
tindakan yang boleh diambil di bawah undang-undang berkaitan perumahan sedia ada, 
perbadanan juga boleh mengambil tindakan ke atas syarikat-syarikat terbabit bagi 
sebarang perlanggaran kepada peraturan-peraturan dan kaedah-kaedah berkaitan 
PR1MA seperti yang telah ditetapkan.   

Tuan Er Teck Hwa [Bakri]: Yang Berhormat Menteri minta penjelasan, dari 
Bakri.   

Dato’ Seri Mohamed Nazri Abdul Aziz:  Yang Berhormat Arau... 

Tuan Er Teck Hwa [Bakri]: PR1MA... 

Dato' Seri Mohamed Nazri bin Abdul Aziz: Boleh tidak saya jawab dahulu. 
Nanti tanyalah.   

Tuan Er Teck Hwa [Bakri]: Boleh.   

Dato’ Seri Mohamed Nazri Abdul Aziz: Yang Berhormat Arau bertanya 
PR1MA disarankan supaya bekerjasama dengan kerajaan negeri. PR1MA mengalu-
alukan saranan tersebut dan akan menjalinkan kerjasama yang rapat dengan kerajaan 
negeri  malahan peruntukan berhubung kerjasama tersebut dimuatkan secara jelas di 
dalam rang undang-undang ini di dalam Bahagian 6, pendekatan whole of the 
government approach dizahirkan di dalam rang undang-undang tersebut dan akan 
dipraktikkan, selaras dengan saranan di dalam RMKe-10, dan Model Ekonomi Baru.   

Yang Berhormat Arau juga bertanya, apakah kaedah-kaedah yang akan 
digunakan oleh PR1MA, adakah PR1MA akan menggunakan kaedah seperti IBS? 
PR1MA akan mempertimbangkan dan menilai kaedah-kaedah berdasarkan konsep 
value for money. PR1MA juga dicadangkan untuk merujuk kepada inisiatif-inisiatif yang 
sedia ada seperti IBS. Tambahan pula, salah satu fungsi PR1MA iaitu di bawah eksyen 
17(j) adalah untuk menggalakkan, memudahkan dan melaksanakan penggunaan 
teknologi baru serta teknologi hijau bagi kompleks PR1MA.   



68. Dato' Seri Mohamed Nazri Abdul Aziz: Skop projek-projeknya bukan hanya di Kuala Lumpur... Timbalan Yang di-Pertua [Datuk Ronald Kiandee]: Yang Berhormat tidak bagi jalan Yang Berhormat. Dato' Seri Mohamed Nazri Abdul Aziz: Dan bandar-bandar besar malahan kawasan luar bandar. Jadi buat permulaan perbadanan akan menumpukan kepada projek-projek di bandar-bandar berikutan perubahan demografi yang ketara di mana peningkatan penduduk di kawasan bandar pada tahun 2010 telah meningkat kepada 70 peratus berbanding hanya 30 peratus yang tinggal di kawasan luar bandar. Namun begitu jika di masa hadapan keperluan perumahan di luar bandar didapati meningkat, perbadanan akan turut membangunkan projek-projek PR1MA di kawasan tersebut. Tuan Yang di-Pertua, Yang Berhormat Ledang juga bertanya bagaimanakah PR1MA akan bekerjasama dengan pemaju-pemaju swasta dan juga bagaimanakah PR1MA mengkoordinasi penglibatan pihak swasta dalam PR1MA. #1610. PR1MA akan bekerjasama dengan pemaju-pemaju swasta berdasarkan garis panduan yang ditetapkan oleh PR1MA. Pembangunan tersebut akan ditadbir oleh standard-standard PR1MA. Cadangan daripada pemaju swasta mestilah berdasarkan konsep value for money. Pemaju swasta akan tertakluk kepada standard seperti penetapan spesifikasi minimum bagi pembangunan. Namun begitu, adalah penting untuk PR1MA turut membangunkan projek PR1MA di peringkat awal bagi memenuhi keperluan kritikal perumahan golongan berpendapatan sederhana. Yang Berhormat Arau bertanya bolehkah PR1MA mengambil tindakan terhadap syarikat-syarikat yang tidak menjalankan tugasnya, dan gagal memenuhi permintaan pembeli. Syarikat-syarikat yang ingin terlibat dalam pembangunan PR1MA perlu mendapat kelulusan perbadanan dan adalah tertakluk kepada peraturan dan kaedah-kaedah berkaitan PR1MA yang akan ditetapkan oleh Yang Berhormat Menteri dan juga perbadanan seperti yang dibenarkan di bawah fasal 77, dan 78. Tuan Er Teck Hwa [Bakri]: [Bangun]. Dato' Seri Mohamed Nazri Abdul Aziz: Oleh itu selain daripada tindakan- tindakan yang boleh diambil di bawah undang-undang berkaitan perumahan sedia ada, perbadanan juga boleh mengambil tindakan ke atas syarikat-syarikat terbabit bagi sebarang perlanggaran kepada peraturan-peraturan dan kaedah-kaedah berkaitan PR1MA seperti yang telah ditetapkan. Tuan Er Teck Hwa [Bakri]: Yang Berhormat Menteri minta penjelasan, dari Bakri. Dato' Seri Mohamed Nazri Abdul Aziz: Yang Berhormat Arau... Tuan Er Teck Hwa [Bakri]: PR1MA... Dato' Seri Mohamed Nazri bin Abdul Aziz: Boleh tidak saya jawab dahulu. Nanti tanyalah. Tuan Er Teck Hwa [Bakri]: Boleh. Dato' Seri Mohamed Nazri Abdul Aziz: Yang Berhormat Arau bertanya PR1MA disarankan supaya bekerjasama dengan kerajaan negeri. PR1MA mengalu- alukan saranan tersebut dan akan menjalinkan kerjasama yang rapat dengan kerajaan negeri malahan peruntukan berhubung kerjasama tersebut dimuatkan secara jelas di dalam rang undang-undang ini di dalam Bahagian 6, pendekatan whole of the government approach dizahirkan di dalam rang undang-undang tersebut dan akan dipraktikkan, selaras dengan saranan di dalam RMKe-10, dan Model Ekonomi Baru. Yang Berhormat Arau juga bertanya, apakah kaedah-kaedah yang akan digunakan oleh PR1MA, adakah PR1MA akan menggunakan kaedah seperti IBS? PR1MA akan mempertimbangkan dan menilai kaedah-kaedah berdasarkan konsep value for money. PR1MA juga dicadangkan untuk merujuk kepada inisiatif-inisiatif yang sedia ada seperti IBS. Tambahan pula, salah satu fungsi PR1MA iaitu di bawah eksyen 17(j) adalah untuk menggalakkan, memudahkan dan melaksanakan penggunaan teknologi baru serta teknologi hijau bagi kompleks PR1MA.